Dobrý deň, dvojcievny pupočník je vrodená vývojová chyba, či anomália pupočníka. Normálne cievne zloženie pupočníka tvoria dve artérie (tepna) a jedna véna (žila). Pri vrodenej anomálii pupočníka sa však môže vyvinúť len jedna artéria. Áno, je to vidieť na USG. Príčina, prečo došlo k vyvinutiu len jednej artérie, sa zistiť nedá. Vy to ovplyvniť neviete. Pri dvojcievnom pupočníku je vyšší výskyt vrodených chýb srdca, preto sa pri zistení tejto anomálie odporúča realizovať podrobné ultrazvukové vyšetrenie zamerané na srdiečko plodu. Treba však povedať, že drvivá väčšina detí s dvojcievnym pupočníkom sa rodí úplne zdravá.